**LĒMUMS**

Liepājā

|  |  |
| --- | --- |
| 2021.gada 16.septembrī | Nr.358/11  (prot. Nr.11, 24.§) |

Par kopīpašuma domājamo daļu Bernātu

ielā 3 atsavināšanu

Lai dzīvojamās mājas Bernātu ielā 3, Liepājā, dzīvokļu īpašnieki realizētu vienošanos par kopīpašumā esošo telpu pārbūvi, kā rezultātā kopīpašuma telpu daļas tiks pievienotas atsevišķiem dzīvokļu īpašumiem, pamatojoties uz likuma "Par pašvaldībām" 21.panta pirmās daļas 17.punktu, Dzīvokļa īpašuma likuma 16.panta pirmo daļu un otrās daļas 1.punktu, Publiskas personas mantas atsavināšanas likuma 3.panta pirmās daļas 2.punktu, 5.panta pirmo un piekto daļu, Ministru kabineta 2011.gada 1.februāra noteikumu Nr.109 "Kārtība, kādā atsavināma publiskas personas manta" 7.punktu, izskatot dzīvojamās mājas Bernātu ielā 3, Liepājā, dzīvokļu Nr.8 un Nr.9 īpašnieka AS "Fagos", reģistrācijas Nr.42103070038, 2021.gada 4.augusta iesniegumu par kopīpašuma domājamo daļu atsavināšanu, kā arī dzīvojamās mājas Bernātu ielā 3, Liepājā, dzīvokļu īpašnieku kopības (turpmāk - dzīvokļu īpašnieku kopība) 2021.gada 4.augusta lēmumu, izskatot sertificēta nekustamo īpašumu vērtētāja Riharda Dzeņa 2021.gada 12.marta vērtējumus "Nekustamā īpašuma novērtējums - Objekts: Koplietošanas telpas. Liepājā, Bernātu iela 3 (dzīvojamā ēka ar kadastra apz.17000360199002), daļa no koplietošanas telpām ēkas 1.stāvā. Telpu grupa Nr.901, telpas Nr.1 (kāpņu telpa) un telpu grupa Nr.902, telpas Nr.1 (veļas mazgātava) tiks pievienota pie dzīvokļa Nr.8" un "Nekustamā īpašuma novērtējums - Objekts: Koplietošanas telpas. Liepājā, Bernātu iela 3 (dzīvojamā ēka ar kadastra apz.17000360199002), daļa no koplietošanas telpām ēkas 1. un 2.stāvā. Telpu grupa Nr.901, telpas Nr.1 (kāpņu telpa) un telpa Nr.2 (kāpņu telpa) tiks pievienota pie dzīvokļa Nr.9", Liepājas pilsētas Dzīvojamo māju privatizācijas komisijas 2021.gada 11.augusta lēmumu (sēdes protokols Nr.29), Liepājas valstspilsētas pašvaldības domes pastāvīgās Pilsētas attīstības komitejas 2021.gada 9.septembra lēmumu (sēdes protokols Nr.10) un pastāvīgās Finanšu komitejas 2021.gada 9.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Piekrist, ka dzīvojamās mājas Bernātu ielā 3, Liepājā, dzīvokļu īpašnieki kopīpašumā esošajās telpās veic pārbūvi saskaņā ar 2021.gada 4.augusta dzīvokļu īpašnieku kopības lēmumu, pievienojot kopīpašuma daļu atsevišķiem dzīvokļa īpašumiem šādā platībā, kura var tikt precizēta pēc kadastrālās uzmērīšanas:

1.1. dzīvokļa īpašumam Bernātu ielā 3-8 (reģistrēts Liepājas pilsētas zemesgrāmatas nodalījumā Nr.3880-8) 8,3 kv.m no kopīpašuma;

1.2. dzīvokļa īpašumam Bernātu ielā 3-9 (reģistrēts Liepājas pilsētas zemesgrāmatas nodalījumā Nr.3880-9) 10,1 kv.m no kopīpašuma.

2. Apstiprināt lēmuma 1.punktā minētajiem dzīvokļu īpašumiem pievienoto kopīpašuma domājamo daļu atsavināšanas nosacīto cenu 95,18 EUR (deviņdesmit pieci *euro* un astoņpadsmit centi).

3. Noteikt, ka lēmuma 1.punktā minēto dzīvokļu īpašnieks:

3.1. izstrādā būvniecības dokumentāciju un veic pārbūvi tajā norādītajā termiņā;

3.2. sedz izdevumus, kas saistīti ar lēmuma 1.punktā minēto pārbūvi, kā arī visas tai nepieciešamās dokumentācijas sagatavošanu un reģistrēšanu atbilstoši spēkā esošajiem normatīvajiem aktiem;

3.3. līdz 2021.gada 22.oktobrim ieskaita Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, akciju sabiedrība "SEB banka", kontā Nr.LV12UNLA0050007588848, maksu par kopīpašuma domājamo daļu atsavināšanu proporcionāli Liepājas valstspilsētas pašvaldības domājamās daļas samazinājumam;

3.4. pēc pārbūves veic nekustamā īpašuma kopīpašuma domājamo daļu aktualizāciju Valsts zemes dienestā;

3.5. par saviem līdzekļiem veic lēmuma 1.punktā minēto ar pārbūvi saistīto izmaiņu reģistrāciju zemesgrāmatā attiecībā uz visiem dzīvokļu īpašumiem.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju pēc lēmuma 3.punkta 1., 2., 3. un 4.apakšpunkta izpildes parakstīt vienošanos par kopīpašuma domājamo daļu atsavināšanu un pievienošanu šī lēmuma 1.punktā minētajiem dzīvokļu īpašumiem, ja lēmuma 1.punktā minēto dzīvokļu īpašnieki apņemas izpildīt 3.5.apakšpunktu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 2 eks., Izpilddirektora birojam, atsavināšanas ierosinātājam 2 eks. | |